'வானவரே முதலோரை வினவுவெனேல், வல் அரக்கன்- தான் ஒருவன் உளன் ஆக, உரைசெய்யும் தருக்கு இலரால், ஏனையர்கள் எங்கு உரைப்பார்? எவ்வண்ணம் தெரிகேனோ? ஊன் அழிய நீங்காத உயிர் சுமந்த உணர்வு இல்லேன்? 229 'எருவைக்கு முதல் ஆய சம்பாதி, "இலங்கையில், அத் திருவைக் கண்டனென்" என்றான்; அவன் உரையும் சிதைந்ததால்; கரு வைக்கும் நெடு நகரைக் கடலிடையே கரையாதே, உருவைக் கொண்டு, இன்னமும் நான், உளென் ஆகி உழல்கேனோ? 230